da en ro en da da ro da da da da da da da da fr es it da da da da da sv sv da de da da da da da da da da da da en da da da da da da da da da da da nb da da da da da da da da en nn sv da da da da da da da da en da da da da da en da da da da da da nl da da da da da en da da da da nl da da da da da da da da da da en en nb da en nl da da en en da da de de en da da da ca en da da da ro ro da da da da da nb en cs da da da da
Til alle os - mellemtrin | Red Barnet
børn på flugt, fællesskab, håb og drømme
Klassediskussioner, fremstilling af læserbreve og portrætter
Smartboard, kopiark samt skriveredskaber (pc eller papir og blyant)
I perioder fylder historier om krig og mennesker på flugt meget i nyhedsbilledet. Debatten omkring flygtninge og indvandrere kan være meget hård, og både i tv og på de sociale medier kan børn møde voldsomme beretninger og billeder, som kan gøre dem utrygge. Nogle steder i landet er det også blevet tydeligt i gadebilledet, fordi mange børn er flyttet ind på asylcentrene og går i skole i lokalområdet. Der er derfor mange gode grunde til at tale med eleverne om disse temaer og ruste børnene til at kunne tale om det, som optager og bekymrer dem.
Til alle os er et filmatiseret undervisningsmateriale, der giver mulighed for at få et indblik i nogle af de tanker, som børn der er flygtet fra krig, kan gøre sig.
Målet er, at skoleelever får mulighed til at forholde sig til andre børns livshistorier og reflektere over ligheder og forskelle. Måske er der faktisk mange områder, hvor vi alligevel er ens, selvom vores vilkår er forskellige?
Materialet lægger dels op til samtaler i elevgruppen, dels op til mere danskfaglige aktiviteter. I kan som undervisere selv plukke i aktivitetsforslagene og vælge, om det skal være et kortere eller længere forløb.
Hvis du gerne vil gå mere i dybden med, hvad der tvinger mennesker på flugt, kan du med fordel bruge forløbet Krig og konflikt eller Flugt, som du også finder her på Red Barnets hjemmeside.
Læs mere om de tilknyttede kompetenceområder i undervisningsvejledningen.
Når børn flygter fra krig, bliver alting anderledes?
Kort film om savn
Kort film om fællesskab
Kort film om forskelle
Når børn flygter fra krig, bliver alting anderledes?
Rundt om i verden er mange børn og familier på flugt fra krige eller andre katastrofer.
De fleste som flygter, bliver i nærområderne. Det betyder, at de ikke rejser så langt væk fra deres hjemland. Flertallet tager typisk til et naboland, hvor der ikke er krig og håber på, at de snart kan vende tilbage til deres hjem. Men når mange mennesker er flygtet på samme tid, har nabolandene ikke altid plads. Det presser nogle flygtninge til at søge længere væk, og en del af dem ender i lande meget langt fra deres hjemland.
I Danmark bor der også en del børn, som er flygtet fra krig. De er alle rejst mange tusinde kilometer for at komme i sikkerhed her. De fleste af børnene og de unge er her sammen med deres familie, andre er her alene.
Fælles for børnene er, at de alle har oplevet ubehagelige ting, inden de kom hertil. Men de har også været heldige, fordi de nu er i Danmark, hvor de ikke behøver at være bange mere.
Her på siden kan I møde nogle af de børn, som er flygtet til Danmark. I kan både læse om dem og se nogle små film, hvor de udtaler sig om forskellige emner.
Klik her for at møde nogle af de børn, der er kommet til Danmark på grund af krig i deres hjemland.
Asyl til flygtninge i Danmark
Asyl betyder, at staten (Danmark) lover, at beskytte mennesker på flugt.
Når man flygter til Danmark, skal man søge asyl.
Man kan få asyl, hvis man er forfulgt i sit hjemland.
Hvis man får asyl, må man bo i Danmark.
Indtil man har fået asyl, skal man bo på et asyl-center.
Det kan tage mange måneder, før man får asyl.
Hvis man ikke har ret til asyl, skal man rejse ud af Danmark igen.
Kort film om savn
Her kan I se en kort film om at savne.
Hvad savner børnene mest?
Hvad ville I savne mest fra Danmark, hvis I skulle flytte til et andet land?
Kort film om fællesskab
Her kan I se en kort film om fællesskab.
Hvilke gode og dårlige oplevelser var der?
Hvordan så børnene ud, når de fortalte om episoderne?
Hvem så triste ud?
Hvad tænker I om, at nogen har skubbet til pigen?
Hvilken forskel gør det, hvordan andre børn og voksne taler til dem?
Find 3 gode råd til, hvad man skal gøre for at tage godt imod en ny elev i klassen.
For hvert godt råd skal I skrive, hvorfor det er en god ide at gøre sådan…
Klik her for at hente ark med opgaver (pdf)
Kort film om forskelle
Her kan I se en kort film om forskelle.
Hvad synes børnene er anderledes ved Danmark i forhold til deres hjemlande?
Forestil jer, at I mødte nogle børn, der lige var kommet til Danmark.
Hvad ville I fortælle dem om vores land?
Lav en velkomstfolder til børn, der lige er kommet til Danmark, og som ikke kender vores land. Folderen skal fortælle børnene lidt om, hvad der er godt at vide om landet.
Målgruppen er børn på jeres alder. (Skriv på dansk og forestil jer, at teksten bliver oversat, så de nye børn, kan forstå den.)
Klik her og hent ark med opgaven (pdf) Arket skal printes på begge sider.
Et portræt har fokus på en person. Et portræt kan have flere former. Fx kan et portræt både være et billede af en person og tekst, der beskriver en person.  Her på siden har vi lavet en række portrætter af nogle af de børn, der bor i Danmark, som har måttet flygte fra deres hjemland. I kan både se de små videopræsentationer af børnene og læse portrætterne.
Læs portræt af Roxana
12-årige Roxana er vokset op i Syrien og drømmer om at se Paris en dag. Klik her og læs portræt af Roxana.
Læs portræt af Omid
14-årige Omid kommer fra Afghanistan, hvor hans families hus blev bombet ved en fejl. Klik her og læs portræt af Omid.
Pigen Roa er også oprindeligt fra Syrien. Hendes far tog først af sted og senere kom Roa og hendes familie hertil. Roa har skrevet et brev, hvor hun fortæller lidt om sit liv. Det kan du læse her:
Roa (foto: Nana Reimers)
Læs brevet fra Roa og skriv et svarbrev til hende. Læs gerne brevene højt for hinanden.
Klik her for at hente ark med opgaven
Sidens adresse er nu kopieret til din udklipsholder
Du kan indsætte den ved at trykke Ctrl + v
Min skole - Min ven
Andet fra Red Barnet
Tak for din tilmelding!
Red Barnet behandler dine personoplysninger efter gældende EU persondataforordning og efter den danske persondatalov. Læs mere om dine rettigheder, vores databehandling og persondatapolitik.